מעגלי שיח - מורים, תלמידים

**מעגלי שיח - מורים**

אנו מאמינים שכל תהליך חינוכי משמעותי מתחיל ונגמר באדם. כאשר מדובר על תהליכי שינוי חינוכיים ערכיים בית ספרים שאנו רוצים לקיים אצל התלמידים, ברור לנו שלא נוכל לחולל שינוי כלשהו טרם אנו המורים חווינו אותו .

לאור המציאות המשתנה והמתחדשת ,חרתנו על דגלינו הוראה חדשנית כמעט בכל התחומים. ברי לנו, שסגל ההוראה הקיים בביה"ס וגם הצוות הנקלט ,עדיין לא הפנים את הצורך בשימוש ויישום הוראה חדשנית. זאת עקב סיבות רבות, למשל: צוות וותיק שאינו פתוח לשינויים, מנגד צוות חדש צעיר הנמצא לא פעם במקום הישרדותי ולא הוכשר במכללות לחדשנות ועוד.

לשם כך נדרשנו לבצע פעולות שיכשירו את הלבבות לקראת השינויים המתבקשים .אי לכך הוקם צוות מנחות ברצף השש שנתי מכוחות פנימיים של ביה"ס ,צוות זה מורכב משש מורות ,שלוש מהן הן יועצות והיתר מורות בעלות הכשרה של אימון והנחיית קבוצות . כל מנחה מלווה שכבה אחת בביה"ס ועובדת בשיתוף עם רכז השכבה.

המנחות עובדות בצוות מזה שש שנים ,נפגשות בסדירות קבועה אחת לשבוע למשך שעתיים שבועיות .מטרת סדירות זו היא להכין סדנאות שיאפשרו את תהליכי השינוי החינוכיים והערכיים הבית ספרים אותם ביצענו ועוד נבצע בשנים האחרונות, כמו כן הכשרת לבבות וגיוס המורים לתהליך. חשוב לציין שמדי שנה נבחר נושא מרכזי סביבו נבנות הסדנאות. תכני הסדנאות כוללים: העצמה למורים תוך שימוש בנושאים כמו: חוזקות, אזורי צמיחה, בניית חזון אישי וחזון בית ספרי, כישורי הנחייה למורה,מה "מתדלק" אותי ,חסמים ,תסכולים, דילמות ממעגלי החיים, התבוננות אל תוך עצמי והחוצה ,רווחה רגשית של המורה ועוד.

במהלך הפגישות של המנחות נבנות הסדנאות מתוך התנסות אישית ומתן רפלקציה לחוויה. כנ"ל בתום כל סדנא, נערך כעבור שבוע משוב על מהלך הסדנאות בשכבות השונות, הפקת לקחים ותכנון הסדנאות הבאות. סדירות זו מאפשרת למנחות מקום לתמיכה, וונטילציה ורווחה רגשית, כך שחוויה זו מהווה מודלינג והשראה למורים שהן מנחות. מתוך החוויה של המורים במפגשים עם המנחות, והמודלינג שהן משמשות להם, מתרחבים ארגז הכלים ויכולת ההנחיה של המורים עצמם בעת הנחיית תלמידיהם. המורים מעבירים את הפעילויות שחוו במעגלי ההנחיה לתלמידיהם במהלך שיעורי חינוך לקריירה.

בנוסף למודלינג, המורים מוצאים במפגשי המעגלים כר בטוח לשיתוף בהצלחות, אתגרים, תסכולים וקשיים שהם חווים במהלך עבודתם. הקבוצה משמשת כקבוצת תמיכה ולמידת עמיתים. באופן מוסדר מתקיימים מעגלים מיוחדים שתכליתם צפייה בעמית מנחה במעגל ומתן משוב מונחה המתייחס לתוכן, לכישורי ההנחיה ולמידת ההתאמה בין הפעילות למטרה שהוצבה. כלומר, כל מורה בסבב מנחה את עמיתיו המורים בפעילות שבחר, ומקבל מהם משוב על כך. כל הפעילויות מועברות במייל לשאר המורים, באופן שמאפשר בניית מאגר פעילויות, לשימוש מיידי בשיעורי חינוך לקריירה.

מנחות מספרות

המקום הזה מהווה עבורנו מקום להתפתחות מקצועית בתחום ההנחיה. אנו חשות ראש החץ בהובלת השינויים החדשניים בקרב באי ביה"ס: מורים, תלמידים, עובדים והורים .בנוסף ,סדירות זו מהווה עבורנו מקום בטוח לשתף ברגשות, בהצלחות ובקשיים תוך מתן תמיכה ומרחב מקבל ולא שיפוטי. הכוח המתקבל בקבוצה זו מאפשר לנו להעביר אותו הלאה בקשר שלנו עם המורים איתם אנו באים במגע.

מפגשי המנחות וההנחייה במעגלים מעצימים אותנו , הן ברמה האישית והן ברמה המקצועית, תוך גיבוש זהות ושייכות מיטביים.

אנו חשות ייחודיות ומועצמות גם יחד.

הפירגון והחיזוקים שאנו מקבלות , הן מהמורים והן מהנהלת ביה"ס, תוך מתן גיבוי וחופש פעולה, מחזקות את כר הפעילות הנרחב העומד לרשותנו.

**מעגלי שיח - תלמידים**

מעגלי השיח הינם אמירה, תפיסה חינוכית והתחברות לחזון הבית ספרי המתבטאים בסדירות בבית הספר המתקיימים בכמה מישורים.

בקרב המורים- מתקיימים אחת לחודש בתום יום הלימודים (ראה ערך- מעגלים).

בקרב התלמידים- מתקיימים בשעות החינוך בשכבות ז' ח' בחצאי כיתות ובשכבת ט' ככיתה מלאה.

כאשר הכיתה מאורגנת במעגל והמחנך מתפקד כמנחה קבוצה. בכל מעגל קיים חוזה הנבה בתחילת כל שנה, בו נקבעים בשיתוף התלמידים הכללים לשיח מקרב ומכבד וליצירת תחושת ביטחון ואינטימיות בקבוצה.

מעגלי השיח מאפשרים פלטפורמה להיכרות מעמיקה עם חבריה הקבוצה ויצירת לכידות ואמון ביניהם. מודל זה מאפשר לתלמידים לבטא את עצמם באופן חופשי, לשתף בבעיות אישיות בכל תחומי מעגלי חייהם. התכנים המלווים את המעגלים הם סדנאות בנושא חינוך לקריירה על פי "ציר אדם - במעגלי חייו".

הסדנאות שחוברו על ידי הצוות החינוכי בבית הספר, עוסקות בפיתוח אישי של התלמידים, העצמתם, תוך איתור וטיפוח חוזקותיהם, ראיה רב מימדית על עצמם ועל החברה בחיים. הצבת יעדים במעגלי החיים השונים, בניית תוכנית פעולה, שתוביל לתמונת עתיד מכוונת קריירה.

השיח מבוסס על קשר אישי ומקרב בין המחנך לתלמידיו ובין התלמיד לחבריו לכיתה.

המיומנויות הנרכשות במעגלים אלה הן בעיקר מיומנויות בין אישיות ותוך אישיות: כבוד הדדי, הקשבה, תרבות דיון, קבלת עצמי, קבלת האחר, זיהוי חוזקות, יכולת פרגון, אמפתיה ועוד. כל אלה מאפשרים תהליך של חקר עצמי לצד רכישת כלים ומיומנויות המציידים את התלמידים בארגז כלים להתמודדות טובה יותר עם אתגרי המחר.

**ראו גם:**

מעגלי שיח - תלמידים מספרים

ציר אדם - במעגלי חייו

סרט: "יש לי חלום"

**תמונות מספרות**